Document ID: 32013D0403

KOMISSION TÄYTÄNTÖÖNPANOPÄÄTÖS,
annettu 25 päivänä heinäkuuta 2013,
eläintautien ja zoonoosien eräiden muutettujen hävittämis-, torjunta- ja seurantaohjelmien hyväksymisestä vuodeksi 2013 ja täytäntöönpanopäätöksen 2012/761/EU muuttamisesta siltä osin kuin on kyse unionin osallistumisesta tiettyjen kyseisellä päätöksellä hyväksyttyjen ohjelmien rahoitukseen
(tiedoksiannettu numerolla C(2013) 4663)
(2013/403/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 27 artiklan 5 ja 6 kohdan,
sekä katsoo seuraavaa:
(1)
Päätöksessä 2009/470/EY säädetään menettelyistä, jotka säätelevät unionin osallistumista eläintautien ja zoonoosien hävittämis-, torjunta- ja seurantaohjelmien rahoitukseen.
(2)
Tiettyjen eläintautien ja zoonoosien kansallisiin hävittämis-, torjunta- ja seurantaohjelmiin sovellettavista yhteisön vaatimuksista 25 päivänä huhtikuuta 2008 tehdyssä komission päätöksessä 2008/341/EY (2) säädetään, että jotta ohjelmille voitaisiin myöntää päätöksen 2009/470/EY 27 artiklan 1 kohdassa tarkoitettua tukea, jäsenvaltioiden komissiolle esittämien kyseisen päätöksen liitteessä lueteltujen eläintautien ja zoonoosien kansallisten hävittämis-, torjunta- ja seurantaohjelmien on täytettävä vähintään päätöksen 2008/341/EY liitteessä vahvistetut vaatimukset.
(3)
Jäsenvaltioiden vuodeksi 2013 esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä unionin rahoituksesta 30 päivänä marraskuuta 2012 annetulla komission täytäntöönpanopäätöksellä 2012/761/EU (3) hyväksytään eräitä kansallisia ohjelmia ja vahvistetaan unionin rahoitusosuus ja sen enimmäismäärä kullekin jäsenvaltioiden esittämälle ohjelmalle.
(4)
Luvan antamisesta tietyille jäsenvaltioille niiden vuotuisten BSE-seurantaohjelmien tarkistamiseen 28 päivänä syyskuuta 2009 tehdyssä komission päätöksessä 2009/719/EY (4), jota muutettiin hiljattain täytäntöönpanopäätöksellä 2013/76/EU (5), säädetään, että tietyt jäsenvaltiot voivat lopettaa terveenä teurastettujen nautaeläinten testauksen. Tällä on merkittävä vaikutus niiden testien lukumäärään, jotka niiden on suoritettava vuodeksi 2013 hyväksyttyjen, tarttuvien spongiformisten enkefalopatioiden (TSE:iden) seurantaa sekä naudan spongiformisen enkefalopatian (BSE:n) ja scrapien hävittämistä koskevien ohjelmien nojalla, ja tämä vähentää merkittävästi niihin liittyvän rahoituksen tarvetta.
(5)
Belgia, Tšekki, Tanska, Saksa, Viro, Irlanti, Espanja, Ranska, Kypros, Latvia, Luxemburg, Unkari, Itävalta, Slovenia, Slovakia, Suomi, Ruotsi ja Yhdistynyt kuningaskunta ovat toimittaneet komissiolle hyväksyttäväksi muutetut TSE-, BSE- ja scrapie-ohjelmat päätöksen 2009/719/EY muutoksen vuoksi.
(6)
Lisäksi Unkari toimitti bluetongue-taudin hävittämistä ja seurantaa koskevan muutetun ohjelman, jossa muutettiin entomologisen seurannan toteutukseen liittyviä toimia.
(7)
Espanjan tietyillä alueilla havaittiin bluetongue-viruksen serotyyppiä 1, minkä jälkeen Espanja toimitti bluetongue-taudin muutetun hävittämis- ja seurantaohjelman, johon sisältyi pakollinen rokottaminen kyseisillä alueilla taudin torjumiseksi ja sen leviämisen estämiseksi.
(8)
Sen jälkeen kun Kreikan alueella havaittiin raivotautitapauksia, Kreikka toimitti raivotaudin hävittämistä koskevan muutetun ohjelman, jossa määritellään alueet, joilla käytetään syöttirokotteita.
(9)
Puola sai hiljattain päätökseen Valko-Venäjän kanssa käydyt kahdenväliset neuvottelut raivotautiin liittyvästä yhteistyöstä, minkä jälkeen se toimitti raivotaudin hävittämistä, torjuntaa ja seurantaa koskevan muutetun ohjelman, johon sisältyy syöttirokotteiden jakaminen tietyillä kyseisen kolmannen maan alueella olevilla raja-alueilla, jotta voidaan estää raivotaudin leviäminen uudelleen unionin alueelle tartunnan saaneiden eläinten kulkiessa yli yhteisten rajojen.
(10)
Komissio on arvioinut kyseiset muutetut ohjelmat sekä eläinlääkinnälliseltä että taloudelliselta kannalta. Ohjelmien todettiin vastaavan asiaan liittyvää unionin eläinlääkintälainsäädäntöä ja erityisesti päätöksessä 2008/341/EY vahvistettuja vaatimuksia. Sen vuoksi kyseiset muutetut ohjelmat olisi hyväksyttävä.
(11)
Muutettujen ohjelmien hyväksyminen tällä päätöksellä vaikuttaa rahamääriin, joita tarvitaan täytäntöönpanopäätöksellä 2012/761/EU hyväksyttyjen hävittämis-, torjunta- ja seurantaohjelmien toteuttamiseen. Unionin rahoitusosuuden enimmäismäärää joidenkin näiden ohjelmien osalta olisi näin ollen mukautettava.
(12)
Sen vuoksi täytäntöönpanopäätöstä 2012/761/EU olisi muutettava.
(13)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Hyväksytään seuraavien jäsenvaltioiden seuraavina päivämäärinä toimittamat tarttuvien spongiformisten enkefalopatioiden (TSE) seurantaa ja naudan spongiformisen enkefalopatian (BSE) ja scrapien hävittämistä koskevat muutetut ohjelmat 1 päivän tammikuuta 2013 ja 31 päivän joulukuuta 2013 väliseksi ajaksi:
a)
Belgia 5 päivänä huhtikuuta 2013;
b)
Tšekki 5 päivänä huhtikuuta 2013;
c)
Tanska 24 päivänä huhtikuuta 2013;
d)
Saksa 20 päivänä maaliskuuta 2013;
e)
Viro 26 päivänä maaliskuuta 2013;
f)
Irlanti 22 päivänä maaliskuuta 2013;
g)
Espanja 27 päivänä maaliskuuta 2013;
h)
Ranska 29 päivänä maaliskuuta 2013;
i)
Kypros 29 päivänä maaliskuuta 2013;
j)
Latvia 28 päivänä maaliskuuta 2013,
k)
Luxemburg 3 päivänä huhtikuuta 2013;
l)
Unkari 27 päivänä maaliskuuta 2013;
m)
Itävalta 27 päivänä maaliskuuta 2013;
n)
Slovenia 20 päivänä maaliskuuta 2013;
o)
Slovakia 26 päivänä maaliskuuta 2013;
p)
Suomi 28 päivänä maaliskuuta 2013,
q)
Ruotsi 22 päivänä maaliskuuta 2013;
r)
Yhdistynyt kuningaskunta 7 päivänä kesäkuuta 2013.
2 artikla
Hyväksytään seuraavien jäsenvaltioiden seuraavina päivämäärinä toimittamat bluetongue-tautia endeemisillä tai suuren riskin alueilla koskevat muutetut seuranta- ja hävittämisohjelmat 1 päivän tammikuuta 2013 ja 31 päivän joulukuuta 2013 väliseksi ajaksi:
a)
Espanja 26 päivänä maaliskuuta 2013;
b)
Unkari 24 päivänä tammikuuta 2013.
3 artikla
Hyväksytään seuraavien jäsenvaltioiden seuraavina päivämäärinä toimittamat muutetut raivotaudin hävittämisohjelmat 1 päivän tammikuuta 2013 ja 31 päivän joulukuuta 2013 väliseksi ajaksi:
a)
Puola 28 päivänä maaliskuuta 2013;
b)
Kreikka 28 päivänä kesäkuuta 2013.
4 artikla
Muutetaan päätös 2012/761/EU seuraavasti:
1)
Korvataan 4 artiklan 2 kohdan b alakohdan vii alakohta seuraavasti:
”vii)
500 000 euroa Espanjan osalta;”
2)
Korvataan 10 artiklan 2 kohdan c alakohta seuraavasti:
”c)
on enintään:
i)
290 000 euroa Belgian osalta;
ii)
270 000 euroa Bulgarian osalta;
iii)
500 000 euroa Tšekin osalta;
iv)
300 000 euroa Tanskan osalta;
v)
4 700 000 euroa Saksan osalta;
vi)
60 000 euroa Viron osalta;
vii)
1 210 000 euroa Irlannin osalta;
viii)
1 700 000 euroa Kreikan osalta;
ix)
3 290 000 euroa Espanjan osalta;
x)
12 600 000 euroa Ranskan osalta;
xi)
4 800 000 euroa Italian osalta;
xii)
230 000 euroa Kroatian osalta;
xiii)
1 900 000 euroa Kyproksen osalta;
xiv)
80 000 euroa Latvian osalta;
xv)
420 000 euroa Liettuan osalta;
xvi)
50 000 euroa Luxemburgin osalta;
xvii)
790 000 euroa Unkarin osalta;
xviii)
25 000 euroa Maltan osalta;
xix)
2 200 000 euroa Alankomaiden osalta;
xx)
500 000 euroa Itävallan osalta;
xxi)
2 600 000 euroa Puolan osalta;
xxii)
1 100 000 euroa Portugalin osalta;
xxiii)
1 200 000 euroa Romanian osalta;
xxiv)
160 000 euroa Slovenian osalta;
xxv)
250 000 euroa Slovakian osalta;
xxvi)
160 000 euroa Suomen osalta;
xxvii)
210 000 euroa Ruotsin osalta;
xxviii)
2 520 000 euroa Yhdistyneen kuningaskunnan osalta.”
3)
Muutetaan 11 artikla seuraavasti:
a)
Korvataan 2 kohdan d alakohdan ii alakohta seuraavasti:
”ii)
1 500 000 euroa Kreikan osalta;”
b)
Korvataan 2 kohdan d alakohdan vii alakohta seuraavasti:
”vii)
6 850 000 euroa Puolan osalta;”
c)
Korvataan 4 kohdan c alakohta seuraavasti:
”c)
on enintään
i)
1 260 000 euroa Liettuan ohjelman sille osalle, joka toteutetaan Valko-Venäjällä;
ii)
1 255 000 euroa Puolan ohjelman sille osalle, joka toteutetaan Ukrainassa;
iii)
295 000 euroa Puolan ohjelman sille osalle, joka toteutetaan Valko-Venäjällä.”
5 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä heinäkuuta 2013.

Labels: 19
5
0
6
15